b'\n_START_ARTICLE_\nMTV Europe Music Awards\n_START_PARAGRAPH_\nMTV Europe Music Awards on MTV Europen vuonna 1994 perustama palkintojenjakogaala, jonka tarkoituksena oli palkita parhaita eurooppalaisia musiikkivideoita. Alun perin siit\xc3\xa4 piti tulla vastine amerikkalaiselle MTV Video Music Awards -tilaisuudelle. Nyky\xc3\xa4\xc3\xa4n se on suosittu gaala, jossa palkitaan eurooppalaisten MTV-katsojien parhaana pit\xc3\xa4m\xc3\xa4\xc3\xa4 musiikkia. Toisin kuin Amerikassa, siin\xc3\xa4 suurin osa palkinnoista jaetaan yleis\xc3\xb6\xc3\xa4\xc3\xa4nten perusteella._NEWLINE_Palkinnot jaetaan vuosittain ja l\xc3\xa4hetys n\xc3\xa4ytet\xc3\xa4\xc3\xa4n suorana useimpien kansainv\xc3\xa4listen MTV-kanavien kautta. Is\xc3\xa4nt\xc3\xa4kaupunki vaihtelee ja t\xc3\xa4h\xc3\xa4n menness\xc3\xa4 Saksa on j\xc3\xa4rjest\xc3\xa4nyt tilaisuuden viidesti, Iso-Britannia kolmesti ja Espanja sek\xc3\xa4 Italia kahdesti._NEWLINE_EMA:a on arvosteltu liiasta amerikkalaisuudesta ja siit\xc3\xa4, ett\xc3\xa4 se on jo liian kaukana manner-Euroopassa suositusta musiikista._NEWLINE_T\xc3\xa4h\xc3\xa4n menness\xc3\xa4 eniten palkintoja on voittanut Justin Bieber.'